CELEX: C2006/281/75
Language: lv
Date: 2006-11-18 00:00:00
Title: Lieta T-282/06: Prasība, kas celta 2006. gada 9. oktobrī — Sun Chemical Group u.c. pret Komisiju

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/42
            
         Prasība, kas celta 2006. gada 9. oktobrī — Sun Chemical Group u.c. pret Komisiju
   (Lieta T-282/06)
   (2006/C 281/75)
   Tiesvedības valoda — angļu
   Lietas dalībnieki
   
      Prasītājas: Sun Chemical Group BV, Vēspa (Nīderlande), Siegwerk Druckfarben AG, Zīgburga (Vācija), Flint Group Germany GmbH, Štutgarte (Vācija) (pārstāvis — N. Dodoo, advokāts)
   
      Atbildētāja: Eiropas Kopienu Komisija
   Prasītāju prasījumi:
   
               —
            
            
               atcelt Komisijas 2006. gada 29. maija Lēmumu COMP/M.4071 — Apollo/Akzo Nobel IAR;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasības pieteikums ir iesniegts saskaņā ar EKL 230. pantu par Komisijas 2006. gada 29. maija Lēmuma COMP/M.4071 — Apollo/Akzo Nobel IAR, ar kuru iepriekš paziņotu koncentrāciju atzīst par saderīgu ar kopējo tirgu, atcelšanu.
   Prasītājas apgalvo, ka Komisija koncentrāciju ir atļāvusi bez nosacījumiem, neveicot uzmanīgu, detalizētu un konsekventu pārbaudi, ko vajadzēja veikt, ņemot vērā svarīgus konkurences apsvērumus, ar kuriem šī koncentrācija ir saistīta. Prasītājas apgalvo, ka lēmuma pārskatīšana, prasītāju uz Komisijas tirgus izpēti attiecīgi sniegto atbilžu vērtējums un nozares galveno pazīmju vērtējums norāda, ka Komisija nav ņēmusi vērā vai arī gadījumos, kad tā apgalvo pretējo, ir ignorējusi pierādījumus, kas ir bijuši svarīgi paziņotās koncentrācijas pilnīgā un pareizā novērtēšanā.
   Turklāt prasītājas apgalvo, ka Komisija nav ņēmusi vērā ne tikai savas pamatnostādnes par horizontālo apvienošanos novērtēšanu (1), bet arī prasītāju sūdzības un iesniegtos pierādījumus. Vairākos aspektos Komisija acīmredzot pamatojās tikai uz apvienojošos dalībnieku sniegto informāciju, nepārbaudot tās pareizumu, un tādēļ Komisijas lēmumā ir pieļautas tiesību, faktu un vērtējuma kļūdas.
   Prasītājas apgalvo, ka, ņemot vērā iepriekš minētos apstākļus, Komisijai vajadzēja sniegt argumentētu pamatojumu, lai paziņoto apvienošanos atļautu. To nedarot, ir pārkāpts pienākums norādīt pamatojumu un tādējādi EKL 253. pants.
   
      (1)  OV 2004, C 31, 5.–18. lpp.